|  |
| --- |
| Mødedato: 30. januar 2020, kl. 10.30-12.00  Mødested: 3410-345  Mødeemne: Studienævnsmøde idræt  Deltagere:  **VIP:** Kristian Raun Thomsen, Henrik Sørensen, Simon Lønbro, Malene Kjær  **Studerende:** Nina Sjørup Simonsen, Francesca Emilia Alesci, Malene Thisgaard Knudsen  HE Studier: Dorthe Lindvald Pedersen, Julie Nøjsen Fallesen  Afbud: Helle Bønsøe |

# Beslutning: Godkendelse af dagsordenen

Studienævnet godkendte dagsorden.

# Beslutning: Studentersager

Ingen sager til behandling.

# Orientering: Studentersager siden sidst

Der var ingen spørgsmål til sager siden sidst.

# Punkter fra studerende

Der var ingen punkter fra de studerende.

# Drøftelse: Aftagerpaneler 2020-2022

KRT ønskede studienævnets input til sammensætning af et nyt aftagerpanel.

I lyset af at der har været en del afbud til aftagerpanelmøderne, er det ønsket at rekruttere medlemmer der befinder sig i nogenlunde geografisk nærhed af Aarhus Universitet. Repræsentanter fra Nordea-fonden og Team Danmark har eksempelvis ikke deltaget i nogen af møderne hidtil.

Studienævnet ønskede at fastholde Morten Pedersen (Aarhus Kommune), Mette Lindstrøm (Danske Regioner), Rasmus Beedholm (Magistrenes A-kasse) og Henrik Brandt (selvstændig).

Studienævnet opfordrede til at repræsentanterne fra Team Danmark (Thue Kvorning), DGI Lab (Troels Rasmussen) og Nordea-fonden (Jon Gerner) skiftes ud. Dog ønskes det at fastholde en repræsentant fra Team Danmark, f.eks. Line Hougaard Hansen (Aarhus) eller Mads Brink (København).

Studienævnet foreslog desuden:

* Repræsentant med viden om sundhed og rehabilitering, eksempelvis fra Human First samarbejdet
* Repræsentant fra undervisningssektoren (ikke gymnasieregi), eksempelvis fra en professionshøjskole eller fra en kommune der har projekter med VIA. Det kunne f.eks. være Jens Ole Jensen (VIA Aarhus) eller Jesper von Selen (UC Syd).
* Repræsentant fra DGI Østjylland
* Repræsentant fra Public Affairs i DIF
* En person med selvstændig virksomhed, der kan biddrage med viden inden for entreprenørskab

KRT går videre med sammensætningen af aftagerpanelet og får input fra Ole Bækgaard og Lise Wogensen Bach. Herefter skal panelet godkendes hos dekanen og invitationer sendes ud.

# [Drøftelse:](https://web.firstagenda.com/ViewAgenda/ItemContentDocument/16027276?visReferat=false) Årets underviser 2020

Der er en vis skepsis i studienævnet i forhold til kåringen af årets underviser, idet det er svært at sikre legitimiteten af prisen; Potentielt set risikeres det, at meget få studerene står bag en indstilling af en underviser.

Studienævnet vedtog proceduren for årets underviser på idræt. Jf. proceduren er studienævnsmedlemmerne juryen og skal sørge for at få studerende til at indstille undervisere. En indstilling skal indeholde:

* Navn på underviser der indstilles til prisen
* Hvilke/hvilket fag underviseren underviser på
* Begrundelse for hvorfor den indstillede skal have underviserprisen
* Navn på studerende der indstiller

De studerende i studienævnet har mulighed for at reklamere for muligheden for at indstille undervisere ved

* Informationsmøder på 1. og 3. semester og på kandidatuddannelsen (tag fat i KRT)
* Studievejledernes informationsmøder

Studienævnet besluttede, at prisen overrækkes til årets underviser i forbindelse med julefesten i december.

# [Drøftelse:](https://web.firstagenda.com/ViewAgenda/ItemContentDocument/16027277?visReferat=false) Studiestartsevaluering 2019

Studiestarten på bacheloruddannelsen er forløbet meget tilfredsstillede. Cheftutorerne Lauritz og Hanne har gjort det rigtig godt og mentorordningen, IT-hjælp og mødet med studievejledningen er fremhævet som vigtige og gode elementer.

Dog har kun 50% besvaret studiestartsevalueringen – det skal være bedre til næste år. Derudover tilkendegiver de studerende i evalueringen, at de gerne vil møde flere undervisere i løbet af studiestarten. Dette kunne eksempelvis imødekommes ved et fælles arrangement mellem studerende og undervisere, f.eks. kaffe/kage i kantinen en eftermiddag i forbindelse med studiestarten.

KTR har haft et møde med cheftutorerne og drøftet erfaringerne. I forbindelse med at der skal udpeges to nye cheftutorer for studiestarten 2020, skal der være en bedre kommunikation og forventningsafstemning mellem cheftutorerne og underviserne på Dalgas Avenue. Eksempelvis kan der sendes et billede ud af cheftutorerne, så underviserne ved hvem de er, samt information omkring hvilke aktiviteter der foregår i studiestarten, der kan have indflydelse på støj og lign. i og omkring bygningerne på Dalgas Avenue.

# Drøftelse: Eksempler på faglig/social trivsel

Studienævnet foreslog studiestartsprogrammet som eksempel, herunder mentorordningen og workshop om akademisk skrivning.

Studienævnet bemærkede, at det er en stor styrke for den sociale trivsel, at de studerende har et ’fælles tredje’ at være sammen om (bevægelse og den praktiske idræt) og at alle idrætsstuderende er samlet ét sted (Dalgas Avenue).

Studienævnet bemærkede, at synlighed omkring uddannelsesindhold, karrierevalg og arbejdsmarkedsrelevans – eksempelvis i form af informationsmøder og en synlig studieleder - er med til at skabe faglig trivsel og faglig gennemsigtighed.

Studienævnet bemærkede, at det er meget positivt, at der er indført en studiestart på kandidatuddannelsen, der har fokus på at styrke den sociale trivsel.

# Orientering: Opfølgning på ekstra studiepladser

KRT fortalte, at der bliver oprettet 14 læsepladser i det gamle bibliotek. På opfordring fra de studerende følger KRT op på, om der er mulighed for at bygningen kan være åben frem til kl. 17 og at lokalet også gøres rent i eksamensperiode (januar).

# Orientering: Godkendelse af ny titel på uddannelsen

Studienævnet er tilfredse med den nye titel. JNF følger op på at ny navn til studienævnet bliver meldt ind til valgsekretariatet.

# Gensidig orientering

Malene Kjær går på barsel fra juni 2020